als_Latn dik_Latn sag_Latn
Vlora Merovci për vite të tëra ka aktruar në serinë kosovare “Familja moderne”. Ajo, ka luajtur edhe në shumë role në teatër. Vlora Merovci është e martuar me aktorin dhe vokalistin e grupit të mirënjohur “Troja”, Bujar Berishën. Ata kanë dy fëmijë, Dionin dhe Ea.
Bebaime: Të gjithë ju njohin si aktore e njohur, sidomos nga seria "Familja moderne", por pak dinë për jetën e Vlora Merovcit. Na tregoni me kë jeni e martuara dhe sa fëmijë keni?
Vlora Merovci: Unë jam e martuar për aktorin Bujar Berisha para 10 vjetësh. Në këtë shtator festojmë 10 vjetorin e martesës. Zoti na ka fal dy fëmijë të shëndosh, Dionin dhe Ea.
Foto: Dioni dhe Ea
Bebaime: Na flisni pak për fëmijët?
Vlora Merovci: Dioni i ka mbush 7, ndërsa Ea 4 vjet. Dioni është djalë shume i dëgjueshëm, tolerant, këshillues dhe shume i përkushtuar ndaj matematikës. Ndërsa, Ea është shumë energjike, dominonte, imponuese, kureshtare dhe ka një sharmë të pa rezistueshme.
Foto: Dioni
Foto: Ea
Bebaime: Meqë duket se ka kaluar një kohë nga sjellja në jetë e fëmijës së parë, megjithatë a mund ti ndani disa kujtime për lexuesit e portalit tonë. Si mund ta përshkruani kohën kur u bëtë nënë. Çfarë emocioni keni përjetuar?
Vlora Merovci: Një femër mrekullinë dhe pasurinë e kësaj jete e fiton me titullin NËNË. Unë nënë u bëra para 7 vjetësh, por emocionet e atyre ditëve do ti kem të freskëta gjatë tërë jetës. Çdo emocion i pa përsëritshëm është shumë i veçantë, por pikën kulmore e kam pas në ditën e parë kur e linda djalin. Në dhomë hyri nëna ime dhe unë për herë të parë e shihja dikë ashtu siç më kishte parë nëna ime 28 vjet me radhë, ishte diçka e pa përshkueshme.
Foto: Vlora me Dionin dhe Ea-n
Bebaime: Zakonisht nënat thonë se me fëmijën e parë e kanë pasur më vështirë, vlen edhe për ju kjo?
Vlora Merovci: Sigurisht që vlen edhe për mua. Në lindjen e parë çdo gjë që di është nga librat dhe interneti, është një praktikë virtuale për të cilën ti mendon se ke marrë njohuri të mjaftueshme. Por, kur e mora në dorë një krijesë 4.5 kg çdo gjë nga ajo praktika virtuale përfundoj. Realiteti ishte ndryshe, kur e mora djalin në dorë e pash që nuk po dija asgjë dhe fillova të mësoj hap pas hapi çdo gjë që ishte e nevojshme për një fëmijë, i cili ishte 24 orë i varur vetëm prej meje. Ndërsa, me fëmijën e dytë rrugën e dija. Me Dionin e mësova rrugën dhe të gjitha kthesat, ndalesat e epërsitë, kështu që e kisha shumë të lehtë, sepse për çdo gjë e kisha një pikë krahasuese që ishte Dioni.
Foto: Familja e Vlora Merovcit
Bebaime: Kujtoni ndonjë moment nga fëmijëria e fëmijëve tuaj që ju ka gëzuar apo lumturuar më së shumti?
Vlora Merovci: Vetë ekzistenca e dy fëmijëve të mi më lumturon tej mase. Çdo ditë marrë gëzime prej tyre. Por, ndoshta mund ta përmendi ditën që e kujtoj shumë shpesh. Në ditën që Dioni mbushi 3 vjet unë erdha prej spitalit në shtëpi me vajzën, dhe ajo ishte dhurata e Dionit prej nesh për 3 vjetorin e lindjes. Ai e ka pranuar shumë mirë motrën si dhuratë për 3 vjetor, edhe sot e kësaj ditë e kujton atë ditë me shumë entuziazëm.
Foto: Vlora me familjen e saj
Bebaime: Na tregoni a shkojnë fëmijët në shkollë, ku shkojnë, në cilën klasë etj?
Vlora Merovci: Dioni ka përfunduar klasën e parë në shkollën më të mirë në Prishtinë" Ismail Qemali", dhe Ea shkon për disa orë në ditë në çerdhen më të mirë të Prishtinës "Ardhmëria”.
Bebaime: Sa ju ka ndihmuar bashkëshorti në rritjen e fëmijëve, kur dihet se kryesisht barra për rritjen e fëmijëve i bie nënave?
Vlora Merovci: Normalisht që i takon nënës prej faktit që 6 muaj fëmija ushqehet vetëm nga nëna e tij, por edhe babai përkushtohet në mënyra tjera. Unë kam shumë fat që Bujari është babai i fëmijëve të mi.
Ai është shumë familjar dhe punëtor i madh. Në fëmijën e parë kam pas shumë nevojë për ndihmë, të cilën ma ka ofruar Bujari në masë tejet të madhe, sepse me fëmijën e parë kemi pas më shumë "telashe" dhe shqetësime, kështu që Bujari ma ka mundësuar që ta rrisim fëmijën më lehtë, më të relaksuar dhe të përballojmë çdo gjë së bashke.
Foto: Vlora me familjen e saj
Bebaime: Me kë janë më të lidhur fëmijët me ju apo bashkëshortin tuaj?
Vlora Merovci: Djali është shumë i lidhur me mua, ndërsa vajza me të dy, ajo nuk rehatohet pa e pas afër edhe nënën edhe babin.
Bebaime: Ngaqë portali ynë lexohet nga gratë shtatzëna dhe nënat e reja keni ndonjë këshillë për to?
Vlora Merovci: Shtatëzania është periudha më e veçantë në jetë, është diçka që nuk përsëritet (shtatëzania përsëritet, por kurrë nuk është e njëjtë me atë paraprake), dhe duhet të shijohet në maksimum. Ndoshta dikujt i duken gjatë 9 muaj, por më vonë e vëren që paskan kaluar tepër shpejt. E unë si nënë mendoj që duhet ti përkushtohemi shumë fëmijëve, sepse përkushtimi ndaj tyre, kujdesi, siguria të gjitha këto kanë rezultat në të ardhmen. Asgjë nuk është më e vlefshme se koha jonë që e kalojmë me fëmijët tanë. Unë çfarëdo pune që e mas me kalimin e kohës me fëmijë, kjo e dyta gjithmonë peshon më rëndë. Edhe nuk duhet të harrojmë që do të vijë dita që ne kemi me i ndjek fëmijët tanë të rrinë me ne, e ata s’do të kenë kohë të rrinë, shkaku i punëve të tyre, obligimeve dhe qejfeve të ndryshme.
Bebaime: Keni në plan ta zgjeroni edhe më shumë familjen tuaj?
Vlora Merovci: Me plan jo. Por, jeta është e gjatë dhe kurrë nuk them kurrë. Çka do që vjen prej Zotit është e mirëseardhur!
Intervistoi: TEUTA SINANAJ
als_Latn als_Latn als_Latn als_Latn als_Latn als_Latn ind_Latn sot_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ace_Latn